b'\n_START_ARTICLE_\nNjivice, Krk\n_START_PARAGRAPH_\nNjivice so naselje na hrva\xc5\xa1kem otoku Krk, ki upravno spada pod ob\xc4\x8dino Omi\xc5\xa1alj; le-ta pa spada pod Primorsko-goransko \xc5\xbeupanijo.\n_START_SECTION_\nGeografija\n_START_PARAGRAPH_\nNjivice so naselje na severozahodni obali otoka Krka. Le\xc5\xbeijo ob cesti mesto Krk - Omi\xc5\xa1alj. Nekdanja ribi\xc5\xa1ka vasica je danes poznano turisti\xc4\x8dno sredi\xc5\xa1\xc4\x8de z manj\xc5\xa1im pristani\xc5\xa1\xc4\x8dem. Na koncu manj\xc5\xa1ega rta, ki zapira vstop v luko stoji svetilnik. Svetinik oddaja svetlobni signal: Z Bl 3s. Nazivni domet svetinika je 3 milje._NEWLINE_Majhna luka je namenjena samo plovilom ugreza do 2 m. Ob pomolu je splavna dr\xc4\x8da. Privezi so mo\xc5\xbeni tudi na obeh straneh valobrana. Pristani\xc5\xa1\xc4\x8de je zavarovano pred burjo in jugom.\n_START_SECTION_\nZgodovina\n_START_PARAGRAPH_\nNekdanja ribi\xc5\xa1ka vasica se prvi\xc4\x8d omenja v darilni listini kneza Ivana Frankopana leta 1474. Arheologi pa po nekaterih najdbah sklepajo, da je bilo to podro\xc4\x8dje poseljeno \xc5\xbee mnogo prej. Leta 1710 se ob imenu Njivice omenja \xc5\xa1e ime Villa di Sasso bianco - Beli Kamik, vendar pa je od tega ostal samo \xc5\xa1e toponim.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem. Leta 1930 sta bila zgrajena prvi hotel (H.Luka, dana\xc5\xa1nji H.Jadran) in villa Dinka, kar se smatra za za\xc4\x8detek turizma v Njivicah. Lepe pla\xc5\xbee, plavo morje, blaga klima, razse\xc5\xbeni gozdovi so bili osnova \xc5\xa1e ve\xc4\x8djega turisti\xc4\x8dnega razvoja. Danes so Njivice prepoznaven turisti\xc4\x8dni kraj z ve\xc4\x8d hoteli (H. Beli Kamik, H. Jadran, H. Flora)'